ગીતાકુમાર મને ભેટ્યા અને બૅકસ્ટેજમાં રહેલા મારા સાથીઓને ઝડપથી થોડીક સૂચનાઓ આપી ઑડિટોરિયમ તરફ ભાગ્યા. ગીતાકુમારના ગયા પછી મેં પણ જરૂરી સૂચના આપી દીધી અને આદેશ્વરદાદાનું નામ લઈને સ્ટેજ તરફ પ્રયાણ કર્યું. સ્ટેજનો પડદો ધીમે-ધીમે ખૂલ્યો. મારી આંખો ઑડિયન્સ તરફ હતી અને મનમાં ભગવાનનું નામ ચાલતું હતું. ઊંડે-ઊંડે એવો ભાવ હતો કે આઇએનટીના ત્રણે મહેમાન ઇન્ટરવલ સુધીનો શો જોઈને ચાલ્યા ન ગયા હોય તો સારું.